section_heading: Kritike
paragraph_text: Kritike za film Osveta Sitha bile su uglavnom pozitivne. Popularna internetska stranica Rotten Tomatoes sadržava 80% pozitivnih ocjena temeljenih na 253 zaprimljene kritike čime je ovo najbolje ocijenjeni film iz prve trilogije odnosno treći najbolje ocijenjeni film u kompletnoj sagi (Fantomska prijetnja, Klonovi napadaju i Povratak Jedija su ocijenjeni s 57%, 67% odnosno 78% pozitivnih kritika, dok su Nova nada i Carstvo uzvraća udarac ocijenjeni s 93% odnosno 96% pozitivnih kritika). Neki kritičari smatraju Osvetu Sitha najboljim nastavkom prve trilogije, dok su drugi išli toliko daleko i proglasili ga najboljim dijelom sage nakon Epizode V: Carstvo uzvraća udarac. Kritičar A. O. Scott iz New York Timesa zaključio je da se radi o "najboljoj epizodi od sve četiri koje je Lucas režirao" te da je po kvaliteti jednaka Carstvu kao "najbogatija i najizazovnija u sagi". Godine 2007. na internetskoj stranici Rotten Tomatoes film Osveta Sitha postavljen je na 51. od 100. mjesta na listi najboljih znanstveno-fantastičnih filmova (jedini film iz prve trilogije koji se nalazi na listi). Jonathan Rosenbaum, kritičar kojem se nisu svidjele epizode Nova nada i Carstvo uzvraća udarac dao je filmu pozitivnu ocjenu te naveo da ima "relativno promišljenju priču". Roger Ebert iz Chicago Sun-Timesa dao je filmu tri i pol od četiri zvjezdice te naveo: "Ako je Lucas promašio s prethodnom epizodom, Sila je ovoga puta bila s njim pa je Osveta Sitha sjajna zabava".<ref> Camille Paglie nahvalila je film uspoređujući neke njegove scene s radom modernih slikara.<ref>Paglia, Camille. Glittering Images: A Journey through Art from Egypt to Star Wars. Pantheon Books, 2012. str. 185., 189.